pythainlp/thai-wiki-dataset-v4 huggingface dataset:
ความมั่นคงสาธารณะ

ความมั่นคงสาธารณะ หรือ ความปลอดภัยสาธารณะ  คือการป้องกันและคุ้มครองจากเหตุการณ์ที่อาจเป็นอันตรายต่อความปลอดภัยของประชาชนจากอันตราย การบาดเจ็บ หรือความเสียหายต่อทรัพย์สิน มักดำเนินการโดยรัฐบาลของรัฐเพื่อให้แน่ใจว่ามีการคุ้มครองพลเมือง บุคคลในอาณาเขต องค์การ และสถาบันของตนจากภัยคุกคามต่อความเป็นอยู่ การอยู่รอด และความเจริญรุ่งเรือง
ปัญหาความปลอดภัยสาธารณะที่เขตอำนาจศาลของเทศบาล เทศมณฑล ภูมิภาค หรือรัฐบาลกลางอาจจัดการ ได้แก่ อาชญากรรม (ตั้งแต่ความผิดทางอาญาไปจนถึงอาชญากรรมร้ายแรง) เพลิงไหม้โครงสร้าง เพลิงไหม้ เหตุฉุกเฉินทางการแพทย์ อุบัติภัยหมู่ ภัยพิบัติ การก่อการร้าย และข้อกังวลอื่นๆ
องค์การด้านความปลอดภัยสาธารณะ คือองค์กรที่ดำเนินการด้านความปลอดภัยสาธารณะ โดยทั่วไปองค์กรเหล่านี้ประกอบด้วยหน่วยงานบริการฉุกเฉินและผู้ตอบสนองเหตุการณ์ฉุกเฉิน เช่น เจ้าหน้าที่บังคับใช้กฎหมาย บริการดับเพลิง บริการการแพทย์ฉุกเฉิน กองกำลังรักษาความมั่นคง และกองกำลังทหาร องค์การเหล่านี้มักดำเนินการโดยรัฐบาล แม้ว่าจะมีองค์การความปลอดภัยสาธารณะเอกชนอยู่บ้างหากเป็นไปได้
กรอบการทำงาน.
ขบวนการอาชญากรรมและการก่อการร้ายระหว่างประเทศแทบไม่สามารถหยุดยั้งได้ด้วยอุปสรรคทางภูมิศาสตร์ ภาษา หรือการเงิน อุปสรรคเหล่านี้มีส่วนอย่างมากที่ทำให้ความมั่นคงสาธารณะกลายเป็นประเด็นทางการเมืองและเศรษฐกิจที่สำคัญทั้งในระดับประเทศและระดับนานาชาติ การเมือง องค์การสาธารณะ และธุรกิจ ต่างร่วมมือกันอย่างใกล้ชิดเพื่อรับประกันความมั่นคงสาธารณะและรักษาสภาพแวดล้อมที่มั่นคงเพื่อความเจริญรุ่งเรืองทางเศรษฐกิจ
แม้ว่าความปลอดภัยสาธารณะจะส่งผลอย่างมากต่อความน่าดึงดูดใจของสถานที่ ผลผลิตที่ได้จากประชากร และความสำเร็จโดยรวมของเศรษฐกิจ แต่ภาคส่วนนี้มักประสบปัญหาจากงบประมาณที่ต่ำ ทรัพยากรที่จำกัด และระบบข้อมูลที่ไม่เพียงพอ เหตุการณ์ใหญ่ ๆ โรคระบาด อุบัติเหตุร้ายแรง ภัยพิบัติทางสิ่งแวดล้อม และการโจมตีของผู้ก่อการร้ายเป็นภัยคุกคามต่อความปลอดภัยสาธารณะและความสงบเรียบร้อย
อย่างไรก็ตาม ตำรวจ ตำรวจสหพันธรัฐ และหน่วยงานด้านชายแดนยังคงต้องรับประกันความปลอดภัยของประเทศในฐานะเงื่อนไขเบื้องต้นพื้นฐานสำหรับกลไกความสามารถทางการเมืองภายในประเทศที่ดำเนินการได้ คุณภาพและขอบเขตของภัยคุกคามที่อาจเกิดขึ้นได้เปลี่ยนแปลงไปอย่างมาก และงานและกรอบงานทั่วไปสำหรับตำรวจ ตำรวจสหพันธรัฐ และหน่วยงานด้านชายแดนก็เปลี่ยนแปลงไปด้วย
องค์การ.
<templatestyles src="Col-begin/styles.css"/>
ล่อซุน

ล่อซุน มีชื่อในภาษาจีนกลางว่า หลู ซฺวิ่น  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" ("ซานกั๋วเหยี่ยนอี้") เป็นขุนพลของรัฐจ๊กก๊กในยุคสามก๊ก
ล่อซุนเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ล่อซุนปรากฏเป็นตัวละครในนวนิยาย"สามก๊ก"ตอนที่ 116 ตามความในนวนิยาย"สามก๊ก" เมื่อจงโฮยขุนพลของรัฐวุยก๊กยกทัพบุกรัฐจ๊กก๊กในปี ค.ศ. 263 ล่อซุนในเวลานั้นอยู่รักษาด่านที่อำเภอลำเต๋ง (南鄭縣 "หนานเจิ้งเซี่ยน"; อยู่ในนครฮั่นจง มณฑลฉ่านซีในปัจจุบัน) ทราบข่าวว่าทัพวุยก๊กกำลังยกมาใกล้ จึงให้ซุ่มทหารถือหน้าไม้กลอยู่ที่สะพานป๊กเกียว (木橋 "มู่เฉียว"; #เปลี่ยนทาง "สะพานไม้") ที่อยู่หน้าด่าน สามารถโจมตีเคาหงี (許儀 "สฺวี่ อี๋") นายทัพหน้าของฝ่ายวุยก๊กจนต้องล่าถอย ต่อมาจงโฮยนำทหารม้าร้อยกว่านายยกไปดูด้วยตนเอง ล่อซุนก็สั่งให้ทหารระดมยิงหน้าไม้กลออกไป จงโฮยจึงหันม้าหนี ล่อซุนนำทหารห้าร้อยนายออกจากด่านไล่ตามตี จงโฮยเร่งม้าข้ามสะพานป๊กเกียว แต่พื้นสะพานแตกเป็นรอยทำให้เท้าม้าของจงโฮยติดอยู่ในรอยแตกไม่สามารถขึ้นมาได้ จงโฮยจึงทิ้งม้าและออกวิ่ง ล่อซุนไล่ตามจงโฮยจะใช้ทวนแทง ทหารของวุยก๊กชื่อซุนไค (荀愷 "สฺวิน ข่าย") หันกลับมาใช้เกาทัณฑ์ยิงถูกล่อซุน ล่อซุนตกม้าเสียชีวิต หลังจงโฮยยึดได้ด่านลำเต๋ง จึงเลื่อนตำแหน่งให้ซุนไคเป็นผู้พิทักษ์ทัพ (護軍 "ฮู่จฺวิน") และสั่งประหารชีวิตเคาหงีฐานละเลยในการซ่อมแซมสะพานจนเป็นเหตุให้ขาม้าของจงโฮยติดอยู่ในรอยแตกบนสะพาน
ภาณุพรรณ จันทนะวงษ์

ภาณุพรรณ จันทนะวงษ์ (เกิด 7 พฤศจิกายน 2534) หรือที่รู้จักกันในชื่อ เจแปน หกฉากครับจารย์ เป็นนักแสดง นักแสดงตลก พิธีกร ผู้กำกับภาพยนตร์ และยูทูบเบอร์ชาวไทย
ประวัติ.
ภาณุพรรณเกิดเมื่อวันที่ 7 พฤศจิกายน 2534 ที่จังหวัดสิงห์บุรี จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ สาขาวิชาภาพยนตร์
เข้าสู่วงการ.
ภาณุพรรณเริ่มเป็นที่รู้จักจากการที่เขาและเพื่อน ๆ ในคณะได้ทำคลิปล้อเลียนตัวอย่างภาพยนตร์โพสต์ลงช่องยูทูบ Buffet Channel ของ บุฟเฟต์ โปรดักชั่น ซึ่งเป็น Production House ที่เขาและเพื่อน ๆ ได้ก่อตั้งขึ้น ต่อมา ภาณุพรรณเข้าสู่วงการบันเทิงอย่างเต็มรูปแบบ หลังจากที่เขาและกลุ่มเพื่อนของเขาได้ไปออกรายการซูเปอร์หม่ำ ที่มีหม่ำ จ๊กมก เป็นพิธีกร จึงถูกชักชวนให้มาแสดงในช่วงละครของรายการชิงร้อยชิงล้าน และมีผลงานเรื่อยมาหลังจากนั้น
ก่อนหน้านั้นในปี พ.ศ. 2558 ภาณุพรรณได้เป็นผู้กำกับภาพยนตร์ในภาพยนตร์เรื่อง เพื่อนขีดเส้นใต้ ซึ่งเป็นภาพยนตร์ที่เขาและเพื่อนในคณะอีก 2 คนพัฒนามาจากวิทยานิพนธ์ของพวกเขาเอง และในปี พ.ศ. 2556 เขาร่วมแสดงเป็นนักแสดงประจำรายการในรายการ ฮาจะเกร็ง รีบอร์น
ฝอกวางชาน

ผอกวางชาน (FGS) เป็นองค์การศาสนาพุทธมหายานแบบจีนและคณะสงฆ์ที่มีสำนักงานใหญ่อยู่ในเกาสฺยง ประเทศไต้หวัน ที่นึดถือแนวปฏิบัติของศาสนาพุทธแบบมนุษยนิยมอันมีที่มาย้อนไปได้ถึงสำนักหลินจี้ในศาสนาพุทธนิกายฉาน สำนักวานใหญ่ขององค์การที่อารามฝอกวางชานเป็นอารามพุทธที่ใหญ่ที่สุดในประเทศ และถือเป็นหนึ่งในองค์กรการกุศลที่ใหญ่ที่สุดในไต้หวัน นอกจากนี้ยังมีองค์การภาคฆราวาสในชื่อสมาคมแสงพุทธะนานาชาติ
คณะสงฆ์ฝอกวางชานตั้งขึ้นในปี 1967 โดยภิกษุซิง หยุน เพื่อเผยแผ่ศาสนาพุทธแบบมนุษยนิยมและมีบทบาทในการนำพาศาสนาพุทธแบบจีนให้ปรับเข้ากับบริบทโลกสมัยใหม่ รวมถึงเป็นที่รู้จักจากการนำเทคโนโลยีใหม่ ๆ มาปรับใช้ในองค์การและในวัดของสำนัก เป้าหมายของฝอกวางชานนับตั้งแต่ก่อตั้งคือเพื่อเป็น "แปดสำนักพุทธของจีนรวมกัน"  ฝอกวางชานมีสถานศึกษาในสังกัดจำนวนหนึ่งซึ่วรวมถึงมหาวิทยาลัยฝอกวางในไต้หวัน และมหาวิทยาลัยเวสต์ในสหรัฐซึ่บเปิดสอนทั้งพุทธศาสนศึกษาและวิชาทางโลก
ในไต้หวัน ภิกษุซิง หยุน มักได้รับสมญาเป็นหนึ่งใน "สี่ราชามหาสวรรค์" และฝอกวางชานเป็นหนึ่งใน "สี่เขาใหญ่" หรือองค์กรพุทธสี่องค์กรสำคัญของไต้หวัน อีกสามที่คือ เขากลองธรรม, สือจี่ และ จุงไถชาน
บรอมเฮกซีน

บรอมเฮกซีน (bromhexine) เป็นยาละลายเสมหะที่ใช้รักษาโรคระบบทางเดินหายใจที่มีเสมหะเหนียวหรือมีมากเกินไป
ได้พัฒนาขึ้นในห้องปฏิบัติการเชิงวิจัยของบริษัทยาเยอรมัน Boehringer Ingelheim ในช่วงปลาย#เปลี่ยนทาง เพื่อเป็นส่วนผสมออกฤทธิ์ทางเภสัชกรรม
ได้รับสิทธิบัตรในปี#เปลี่ยนทาง 1961 
วางจำหน่ายในปี#เปลี่ยนทาง 1963 ภายใต้เครื่องหมายการค้า Bisolvon® 
และเริ่มใช้ทางการแพทย์ในปี#เปลี่ยนทาง 1966
หน้าที่.
ยามีไว้เพื่อสนับสนุนกลไกการกำจัดเสมหะออกจากระบบทางเดินหายใจของร่างกาย
เป็นยาที่ช่วยการหลั่งสารคัดหลั่ง โดยเพิ่มการผลิตเมือกชนิดใสในทางเดินหายใจ ซึ่งทำให้เสมหะบางลงและหนืดน้อยลง
นี่ช่วยขับเสมหะ คือทำให้เซลล์ขน (ซิลเลีย) สามารถขนเสมหะออกจากปอดได้ง่ายขึ้น
ด้วยเหตุนี้ จึงมักเติมยาลงในยาน้ำแก้ไอ
มีข้อบ่งใช้เป็น "การรักษาโดยละลายเสมหะในโรคหลอดลมและปอดที่การหลั่งเสมหะและการขับเสมหะผิดปกติ"
บรอมเฮกซีนมีอยู่ในยารูปแบบต่าง#เปลี่ยนทาง ๆ ทั้งยาน้ำเชื่อมความเข้มข้นสูง  และต่ำ  ยาเม็ดและยาเม็ดชนิดละลายน้ำ (ทั้งคู่ 8 มก.)
และสารละลายสำหรับรับประทาน 10 มก./5 มล. ซึ่งสามารถปรับให้เหมาะกับความจำเป็นของผู้ป่วย
ขนาดการใช้ยาแตกต่างกันตามอายุและน้ำหนัก แต่มีผลิตภัณฑ์สำหรับทุกกลุ่มอายุตั้งแต่ทารกขึ้นไป
เป็นยาที่ได้การยอมรับโดยคนไข้อดทนต่อยาได้ดี
เชิงอรรถและอ้างอิง.
<templatestyles src="Reflist/styles.css" />
แกลเอ (จังหวัดเคร์มอนชอฮ์)

แกลเอ  เป็นนครและเมืองหลักในอำเภอบีแลวอร์ เทศมณฑลเคร์มอนชอฮ์ จังหวัดเคร์มอนชอฮ์ ประเทศอิหร่าน และยังเป็นศูนย์กลางของตำบลรอซอแวร์
ประชากร.
เมื่อแกลเอยังเป็นหมู่บ้านในตำบลรอซอแวร์ของอำเภอกลาง ในสำมะโนแห่งชาติ พ.ศ. 2549 ระบุประชากร 978 คนใน 230 ครัวเรือน จากนั้นสำมะโน พ.ศ. 2554 ระบุไว้ที่ 1,160 คนใน 316 ครัวเรือน ในตอนนั้นตำบลนี้แยกจากอำเภอเพื่อสถาปนาอำเภอบีแลวอร์ใหม่ สำมะโน พ.ศ. 2559 ระบุรประชากรในนครที่ 1,130 คนใน 315 ครัวเรือน ถือเป็นหมู่บ้านที่มีประชากรมากที่สุดในตำบลนี้
หลังจัดทำสำมะโนล่าสุด หมู่บ้านแกลเอได้รับการเลื่อนสถานะเป็นนคร
ทบวงประสิทธิภาพรัฐบาล

ทบวงประสิทธิภาพรัฐบาล ) เป็นทบวงการชำนัญพิเศษของประธานาธิบดีสหรัฐ ซึ่งประกาศโดยดอนัลด์ ทรัมป์ ในการตำรงตำแหน่งประธานาธิบดีสหรัฐสมัยที่สอง ทบวงนี้นำโดยอีลอน มัสก์ 
แม้มีชื่อดังกล่าว แต่ก็ไม่ได้มีสถานะเป็นหน่วยงานของรัฐอย่างเป็นทางการ เนื่องจากการก่อตั้งหน่วยงานระดับทบวงหรือกระทรวงต้องได้รับการอนุมัติจากรัฐสภา
มัสก์กล่าวว่าเขาเชื่อว่าคณะกรรมการดังกล่าวจะสามารถลดงบประมาณของรัฐบาลกลางสหรัฐได้ 2 ล้านล้านดอลลาร์ เจมี่ ไดมอนซีอีโอของเจพีมอร์แกนเชสสนับสนุนแนวคิดดังกล่าว นักวิจารณ์บางคนตั้งคำถามว่า ทบวงประสิทธิภาพรัฐบาลถือเป็นความขัดแย้งทางผลประโยชน์สำหรับมัสก์หรือไม่ เนื่องจากบริษัทของเขาเป็นผู้รับงานจากรัฐบาลกลาง
การทำงาน.
ในเดือนพฤศจิกายน 2024 ดอนัลด์ ทรัมป์ได้เลือกนักธุรกิจพันล้านอย่างอีลอน มัสก์และ วิเวก รามสวามีให้ดำรงตำแหน่งผู้บริหารในฐานะคณะกรรมาธิการร่วม เนื่องจากคาดว่าทบวงประสิทธิภาพรัฐบาลจะเป็นผู้บริหารที่ปรึกษา (และไม่ใช่กระทรวงรัฐบาลสหรัฐ) ความเป็นรัฐมนตรีจึงไม่จำเป็นต้องได้รับการยืนยันจากวุฒิสภาแต่ทำหน้าที่ตามความพอใจของประธานาธิบดีแทน
แม้หน่วยงานนี้มีชื่อว่า Department แต่ไม่ได้มีสถานะเป็นกระทรวง ผู้บังคับบัญชาหน่วยงานไม่ถือเป็นสมาชิกของคณะรัฐมนตรี ด้วยเหตุนี้ จึงมีสถานะเป็นเพียงทบวงเป็นในสังกัดของสำนักงานบริหารของประธานาธิบดีหรือคณะกรรมาธิการของประธานาธิบดีที่ทำงานอย่างใกล้ชิดกับสำนักงานบริหารงบประมาณ
หมายเหตุ.
<templatestyles src="Reflist/styles.css" />
Leg extension

Leg extension
เป็นการยกน้ำหนักที่มุ่งเน้นกล้ามเนื้อต้นขาด้านหน้า (quadriceps femoris)
โดยใช้เครื่องออกกำลังกายที่เรียกว่า leg extension
มีผู้ผลิตเครื่องเช่นนี้หลายราย แต่ละเครื่องต่างกันบ้าง
ปกติยิมและห้องยกน้ำหนักจะมีเครื่องนี้
เป็นการออกกำลังกายแยกกล้ามเนื้อที่ออกแรงกล้ามเนื้อกลุ่มเดียว คือกล้ามเนื้อต้นขาด้านหน้า
ไม่ควรถือเป็นการออกกำลังขาแบบครบถ้วนเหมือนท่า squat หรือ เดดลิฟต์
การออกกำลังกายทำโดยการงอเข่าแล้วเหยียดขา จากนั้นลดขาลงกลับสู่ท่าเริ่มต้น
การออกกำลังกายมุ่งเป้าไปที่กล้ามเนื้อต้นขาทั้งสี่มัด
รวมทั้ง vastus lateralis, vastus intermedius, vastus medialis และ rectus femoris
งานวิจัยแสดงว่า ถ้านั่งงอหลัง/สะโพกขึ้น #เปลี่ยนทาง แทนที่ #เปลี่ยนทาง จากแนวขา/ท่าตัวตรงตามปกติ (คือหลังไม่ตั้งฉากกับกับขา) จะกระตุ้นกล้ามเนื้อ rectus femoris ได้ดีกว่า
ความเสี่ยงการบาดเจ็บ.
มืออาชีพด้านฟิตเนสและโค้ชบางท่านแนะนำไม่ให้ใช้เครื่อง leg extension 
เพราะเชื่อว่าเครื่องสร้างแรงกดที่เข่าและข้อเท้ามากเกินควร
อย่างไรก็ตาม ความกังวลนี้อาจมาจากเรื่องเล่าต่อ#เปลี่ยนทาง [[แม่แบบ:Spaces]]ๆ กันมา ไม่ใช่จากการวิจัยที่น่าเชื่อถือ
แม้จะมีหลักฐานบ้างว่า moment arm ที่ผิดธรรมชาติของ leg extension จะก่อแรงตึงต่อเอ็นไขว้หน้า (ACL) อย่างต่อเนื่อง
แต่ก็ไร้หลักฐานว่า นี่เพิ่มความเสี่ยงการบาดเจ็บ ยกเว้นสำหรับผู้ที่มีปัญหา ACL อยู่ก่อนแล้ว
leg extension เป็นการออกกำลังกายที่ดีเพื่อแยกออกกำลังกล้ามเนื้อต้นขาต่างหาก#เปลี่ยนทาง ๆ
แต่เช่นเดียวกับการออกกำลังกายแยกกล้ามเนื้อทั้งหมด ควรทำเป็นส่วนของโปรแกรมแบบองค์รวมที่ฝึกกล้ามเนื้อทั้งหมด 
โดยเฉพาะคู่กล้ามเนื้อตรงกันข้าม (เช่น กล้ามเนื้อต้นขา กล้ามเนื้อหลังขา และกล้ามเนื้อสะโพก) 
เพื่อหลีกเลี่ยงความไม่สมดุลของกล้ามเนื้อ ซึ่งสัมพันธ์กับความเสี่ยงการบาดเจ็บที่เพิ่มขึ้น
เชิงอรรถและอ้างอิง.
<templatestyles src="Reflist/styles.css" />
เจดีย์เจาะเซน

เจดีย์เจาะเซน  เป็นเจดีย์ในศาสนาพุทธที่ตั้งอยู่ชานเมืองอมรปุระ ภาคมัณฑะเลย์ ประเทศพม่า องค์เจดีย์สร้างปกคลุมด้วยหยกกว่า 10,000 ตัน (10,000,000 กิโลกรัม) และมีความสูง ว่ากันว่าเป็นเจดีย์องค์แรกของโลกที่สร้างขึ้นจากหยก
เจดีย์นี้สร้างขึ้นโดยตระกูลชาวพม่าที่ทำอุตสาหกรรมขุดเจาะหยก นำโดย โซ ไนง์ (Soe Naing) และ เอ เอ ไคง์ (Aye Aye Khaing) ผู้บริจาคทั้งที่ดินที่สร้างเจดีย์และองค์เจดีย์ การก่อสร้างเริ่มต้นในเดือนพฤศจิกายน ค.ศ. 2012 และประกอบพิธียกที่ (ยกฉัตรยอดเจดีย์) ในวันที่ 5 มิถุนายน ค.ศ. 2015
เดอะคัลเลอร์สวิธอิน

เดอะคัลเลอร์สวิธอิน (ญี่ปุ่น: きみの色, โรมาจิ: Kimi no Iro, #เปลี่ยนทาง) เป็นภาพยนตร์แอนิเมชันญี่ปุ่นที่ออกฉายในปี พ.ศ. 2567 กำกับโดย นาโอโกะ ยามาดะ และผลิตโดยสตูดิโอ Science Saru ภาพยนตร์ออกฉายในโรงภาพยนตร์ญี่ปุ่นในเดือนสิงหาคม พ.ศ. 2567
เรื่องย่อ.
โททสึโกะ นักเรียนมัธยมปลายมีความสามารถในการมองเห็นคนเป็นสี และรู้สึกสนใจเป็นพิเศษในสีที่เธอมองเห็นในตัวคิมิ เพื่อนร่วมชั้น หลังจากแอบตามคิมิไปที่ร้านหนังสือมือสอง โททสึโกะบังเอิญพูดเป็นนัยว่าเธอเล่นเปียโนได้ ซึ่งทำให้เธอได้เข้าร่วมวงดนตรีกับคิมิที่เล่นกีตาร์ได้ และรุย เด็กหนุ่มที่สะสมอุปกรณ์ดนตรีและเล่นเธเรมิน มิตรภาพของทั้งสามคนพัฒนาขึ้นเมื่อพวกเขาแต่งเพลงและเผชิญหน้ากับปัญหาต่าง ๆ ในชีวิตครอบครัว
การผลิต.
ในเดือนพฤศจิกายน พ.ศ. 2565 นาโอโกะ ยามาดะ กล่าวในบทสัมภาษณ์กับ "เครือข่ายข่าวอนิเมะ" ว่าเธอกำลังทำงานในภาพยนตร์ร่วมกับสตูดิโอ Science Saru โดยชื่อภาพยนตร์ได้รับการประกาศในเดือนธันวาคม พร้อมกับการประกาศว่า เรโกะ โยชิดะ เป็นผู้เขียนบทภาพยนตร์ และ เคนสุเกะ อุชิโอะ เป็นผู้แต่งดนตรีประกอบ
การออกฉาย.
ภาพยนตร์เรื่องนี้เดิมมีกำหนดฉายในโรงภาพยนตร์ญี่ปุ่นช่วงปลายปี พ.ศ. 2566 ต่อมาในเดือนสิงหาคม พ.ศ. 2566 โทโฮได้ประกาศเลื่อนฉายภาพยนตร์ไปเป็นปี พ.ศ. 2567 ภาพยนตร์เรื่องนี้ได้เข้าฉายรอบปฐมทัศน์ที่ เทศกาลภาพยนตร์แอนิเมชันนานาชาติอานซี ในเดือนมิถุนายน พ.ศ. 2567 และเข้าฉายในโรงภาพยนตร์ญี่ปุ่นเมื่อวันที่ 30 สิงหาคม พ.ศ. 2567
ในระดับสากล GKIDS มีกำหนดฉายในโรงภาพยนตร์ในอเมริกาเหนือในวันที่ 24 มกราคม พ.ศ. 2568 พร้อมกับเสียงพากย์ภาษาอังกฤษ ส่วนในสหราชอาณาจักร Anime Limited เป็นผู้จัดจำหน่ายภาพยนตร์เรื่องนี้
มังงะดัดแปลง.
มังงะดัดแปลงที่เขียนและวาดภาพประกอบโดย ซานามิ ซูซูกิ เริ่มตีพิมพ์ลงในเว็บไซต์ "Comic Newtype" ของสำนักพิมพ์ คาโดกาวะโชเต็ง ตั้งแต่วันที่ 16 กรกฎาคม พ.ศ. 2567
การตอบรับ.
ภาพยนตร์ได้รับรางวัล โกลเดน ก็อบเล็ต อะวอร์ดส์ ฟอร์ เบสท์ แอนิเมชัน ฟิล์ม จาก เทศกาลภาพยนตร์นานาชาติแห่งเซี่ยงไฮ้ ประจำปี พ.ศ. 2567 นอกจากนี้ยังได้รับรางวัล ออดิเอนซ์ อะวอร์ดส์ ร่วมกับเรื่อง "Memoir of a Snail" ในเทศกาล แอนิเมชัน อีส ฟิล์ม ครั้งที่ 7
คอแทม

คอแทม (Khātam) เทนคิกเปอร์เซียโบราณในการทำงานฝังประดับ เป็นรูปแบบหนึ่งของการตัดต่อไม้ซึ่งทำด้วยการประดับพื้นผิวของวัตถุไม้โดยใช้ชิ้นไม้ กระดูก หรือโลหะ ที่ตัดออกมาเป็นชิ้นรูปเรขาคณิตที่มีขนาดพอดีอย่างวิจิตร ศิลปะการสร้างสรรค์คอแทมเรียกว่า คอแทม-คอรี (Khatam-kari) หรือ คอแทมแบนดี (khatam-bandi)
กระบวนการออกแบบแม่ลายงานฝังประดับนั้นเป็นกระบวนการที่ซับซ้อน บ้างครั้งอาจต้องใช้ชิ้นส่วนมากถึง 400 ชิ้นต่อตารางนิ้วสำหรับชิ้นงานที่มีคุณภาพมาตรฐาน แท่งไม้สีต่าง ๆ, งาช้าง, กระดูก, โลหะ หรือจากวัสดุอื่น ๆ จะถูกทากาวประกบเข้าด้วยกันเป็นกระจุกที่มีความยาวซึ่งมีหน้าตัดเป็นรูปกลม สี่เหลี่ยม หรือหลายเหลี่ยม จากนั้นจึงตัดออกมาเป็นแผ่นสไลซ์บาง ๆ และผสมกับอย่างอื่นเพื่อสร้างแม่ลายที่วิจิตร ในแต่ละลูกบาศก์เซนติเมตรอาจมีชิ้นส่วนเดี่ยว ๆ รวมกันถึง 250 ชิ้นที่ประกบติดกัน ก่อนนำมาขัดเงา ทาน้ำมัน และทำให้เรียบ ชิ้นงานฝังประดับมีความสำคัญเป็นพิเศษในสมัยซาฟาวี ไม้ที่นำมาใช้ทำคอแทม เช่น พลู, วอลนัต, สนไซเปรส และ สน ชิ้นงานจะนำมาใช้ประดับบานประตู, ขอบกระจกหน้าต่าง, กล่องบรรจุอัลกุรอาน, กล่องไม้บรรจุของมีร่า, ปากกาหรือที่วางปากกา และประดับศาสนสถาน
งานประดับคอแทมนิยมทำบนบานประตูของศาสนสถาน เช่นในนครมอชแฮด, โกม, ชีรอซ และ แรย์ ในประเทศอิหร่าน ไปจนถึงใช้ประดับห้องฝังประดับในพระราชวังเช่นวังซอแดแบด และวังหินอ่อนในเตหะราน ในหัจจุบัน ศูนย์กลางสำคัญของช่างศิลป์คอแทมอยู่ที่ชีรอซ, เอสแฟฮอน และเตหะราน เป็นต้น ส่วนใหญ่ทำในเวิร์กช็อปเอกชนหรือที่อยู่ภายใต้องค์การมรดกวัฒนธรรมอิหร่าน
วอลเลย์บอลนิวซีแลนด์เมนส์คลับแชมเปียนชิปส์

วอลเลย์บอลนิวซีแลนด์เมนส์คลับแชมเปียนชิปส์  เป็นการแข่งขันวอลเลย์บอลชายระดับประเทศที่สำคัญที่สุดของประเทศนิวซีแลนด์ ก่อตั้งขึ้นในปี ค.ศ. 1968
 จัดขึ้นโดยวอลเลย์บอลนิวซีแลนด์ (วีเอ็นซี) ซึ่งการแข่งขันแบ่งออกเป็นสามดิวิชัน ได้แก่ ดิวิชัน 1 ดิวิชัน 2 และ ดิวิชัน 3
อนุสรณ์ศพการาบาฆลาร์

อนุสรณ์ศพการาบาฆลาร์ (Karabakhlar Mausoleum) เป็นอนุสรณ์ศพในหมู่บ้านการาบาฆลาร์ อำเภอกันการ์ลี เขตปกครองตนเองนาคีชีวัน ประเทศอาเซอร์ไบจาน
อนุสรณ์นี้สร้างขึ้นในครึ่งแรกของศตวรรษที่ 14 และเสียหายไปบางส่วน มีลักษณะแปลนเป็นรูปวงกลม สูง 30 เมตร บนฐานสี่เหลี่ยมเดียวกันยังมีหออะษานสองหอที่ตั้งอยู่ห่างไป 30 เมตรจากตัวอนุสรณ์ หออะษานทั้งสองสร้างขึ้นในศตวรรษที่ 12 ถึงต้นศตวรรษที่ 13 ส่วนทางเชื่อมต่อระหว่างสองหอที่มีชื่อของกูตุยฆาตุนอยู่อายุมาจากศตวรรษที่ 14 เป็นที่เขาใจว่า กุตุยฆาตุนเป็นภรรยาของอาบากา ข่าน
ลักษณะของระบบองค์ประกอบสถาปัตยกรรมที่มีลักษณะคล้ายหินย้อยที่ซับซ้อนเน้นเส้นแบ่งโค้งที่เติมเต็มช่องว่างของซุ้มโค้ง ประดับด้วยสีทองเคลือบแทรกอยู่เล็กน้อยเป็นลวดลายประดับของประตูทางเข้าซึ่งจางหายไปตามกาลเวลา นอกจากนี้ ช่องลึกที่ด้านข้างของจัตุรัสกลางทำให้ตัวอนุสรณ์ศพจึงมีลักษณะแปลนเป็นรูปกางเขนปลายเท่า ตัวอนุสรณ์ศพปกคลุมด้วยหลังคาโค้งประกบข้าง ผนังหุ้มด้วยแผ่นหินที่ร่างไว้อย่างประณีตสองแถวซึ่งมีการวางเบาะอิฐไว้ด้านบน ห้องบนเป็นมิติตรง 12 ขอบที่มีสัดส่วนขอบยื่นออกมา ช่องสี่เหลี่ยมบนผนังถูกล้อมรอบด้วยช่องเหลี่ยมด้านเท่าที่มีขอบแคบกว่า ส่วนบนของตัวอาคารทั้ง 12 ด้านล้อมรอบด้วยซุ้มโค้งแบบมุก็อรนัศสองชั้นซึ่งใช้เป็นคานขวางไปยังส่วนโดม
แอนดีจ็อน

แอนดีแจน (อักษรโรมัน: Andijan; "an-dih-jan, -jahn") หรือ แอนดีจ็อน (Andijon,) เป็นนครในประเทศอุซเบกิสถาน ศูนย์กลางการปกครอง การค้า และวัฒนธรรมของภาคแอนดีจ็อน แอนดีจ็อนเป็นนครระดับอำเภอ มีขนาดพื้นที่รวม และมีความหนาแน่นประชากรมากกว่า 10,000 คนต่อตารางกิโลเมตร ด้วยจำนวนประชากร 747,800 คน ณ ปี 2024 แอนดีจ็อนตั้งอยู่ในบริเวณริมชายแดนตะวันออกเฉียงใต้ของหุบเขาแฟร์กานา ใกล้กับพรมแดนประเทศคีร์กีซสถาน
นครแอนดีจ็อนมีอายุมากกว่า 2,500 ปี ถือเป็นนครที่เก่าแก่ที่สุดในอุซเบกิสถาน ในบางส่วนของนคร มีการขุดค้นทางโบราณคดีพบหลักฐานที่ย้อนไปถึง 700-800 ปีก่อนคริสต์กาล และเป็นนครสำคัญบนเส้นทางสายไหม แอนดีจ็อนเป็นที่รู้จักดีในฐานะบ้านเกิดของจักรพรรดิบาบูร์ปฐมกษัตริย์แห่งจักรวรรดิโมกุลในอนุทวีปอินเดีย รวมถึงเป็นที่รู้จักจากเหตุการณ์ในปี 2005 ซึ่งรัฐบาลทำการกราดยิงใส่ผู้ประท้วงเป็นผลให้มีผู้เสียชีวิตหลายร้อยราย
ในสมัยโซเวียต นครแอนดีจ็อนได้รับการพัฒนาให้เป็นเมืองอุตสาหกรรมสำคัญ มีโรงงานผลิตเคมีภัณฑ์, เครื่องใช้ไฟฟ้าทั่วไป, อาหาร, เฟอร์นิเจอร์, พลั่ว, ปั๊มน้ำ, รองเท้า, อะไหล่จักรกลการเกษตร เป็นต้น
แอนดีจ็อนเป็นหนึ่งในเมืองที่ได้รับผลกระทบจากแผ่นดินไหวบ่อยครั้ง โดยมีครั้งที่หนักที่สุดเมื่อปี 1902 รวมถึงเป็นแผ่นดินไหวที่ร้ายแรงที่สุดในประเทศในศตวรรษนั้น
ธนาคารพนมเปญพาณิชย์

ธนาคารพนมเปญพาณิชย์ (PPCB) หรือ ธนาคารภนังเพญพาณิชช ("ธนาคาร ภฺนํเพญพาณิชฺช") เป็นธนาคารในประเทศกัมพูชา ก่อตั้งเมื่อวันที่ 1 กันยายน 2008 ด้วยทุนจดทะเบียนชำระ 15 ล้านดอลลาร์สหรัฐ
ธนาคารก่อตั้งขึ้นเป็นบริษัทลงทุนร่วมของธนาคารฮยุนไดสวิสเซฟวิงส์ (Hyundai Swiss Savings Bank, ปัจจุบันคือ ธนาคารเอสบีไอเซฟวิงส์) จากประเทศเกาหลีใต้ และ เอสบีไอ กรุ๊ป จากประเทศญี่ปุ่น โดยเอสบีไอลงทุน $6 ล้าน สำหรับหุ้น 40% ส่วนฮยุนไดสวิสลงทุน $8.55 ล้าน สำหรับหุ้น 57% ส่วนอีก 3% ที่เหลือถือหุ้นโดยบริษัทเครือลงทุนจากเกาหลีใต้อื่น ๆ ธนาคารพนมเปญพาณิชย์ถือเป็นธนาคารพาณิชย์ลำดับที่ 23 ของประเทศ ถือเป็นธนาคารแห่งแรกของกัมพูชาที่ตั้งขึ้นโดยบริษัทสัญชาติญี่ปุ่น
ในปี 2016 ธนาคารถูกเข้าซื้อกิจการโดยเครือเจบี ไฟแนนเชียล กรุ๊ป และเครือโอเค ไฟแนนเชียล กรุ๊ป ซึ่งเป็นเครือที่บริหารโดยนักธุรกิจเกาหลีใต้-ญี่ปุ่น ด้วยการเข้าถือครองหุ้น 60% และ 40% ตามลำดับ
ธนาคารให้บริการทางการเงินโดยทั่วไป รวมถึง บัญชีออมทรัพย์, เงินฝากประจำทั่วไป, การกู้ยืมเงิน, ตู้เอทีเอ็ม และบริการธนาคารสำหรับธุรกิจทั่วไป
เหตุโจมตีด้วยรถยนต์ในจูไห่ พ.ศ. 2567

เมื่อวันที่ 11 พฤศจิกายน 2024 เกิดเหตุขับรถพุ่งชนคนในนครจูไห่ มณฑลกวางตุ้ง ประเทศจีน เมื่อรถยนต์คันหนึ่งขับขึ้นตามทางลู่วิ่งของศูนย์กีฬาสนามกีฬาจูไห่เป็นผลให้มีผู้เสียชีวิต 35 ราย และบาดเจ็บ 43 คน หลังก่อเหตุ ผู้ต้องสงสัยก่อเหตุถูกควบคุมตัวและส่งโรงพยาบาลเนื่องจากเขาใช้มีดทำร้ายตนเอง เข้าใจกันว่าเหตุจูงใจมาจากความโกรธเคืองเรื่องข้อตกลงหย่ากับภรรยาไม่นานมานี้ 
เหตุโจมตีนี้ถูกเซนเซอร์อย่างหนักในโลกออนไลน์และข้อมูลรายละเอียดไม่ได้รับการเผยแพร่จนกระทั่งวันถัดมา ซึ่งนำไปสู่ความตึงเครียดบนสื่อสังคมออนไลน์ในจีนซึ่งมีผู้คนแสดงความโมโหต่อความล่าช้าในการเผยแพร่ข้อมูล
เหตุการณ์นี้ถือเป็นการโจมตีเดี่ยวที่มีผู้เสียชีวิตมากที่สุดในประเทศจีนนับตั้งแต่เหตุก่อการร้ายในอูรุมชีเมื่อปี 2014
เหตุการณ์.
เมื่อเวลาประมาณ 19:48 น. (GMT+8) ของวันที่ 11 พฤศิจกายน 2024 ผู้ก่อเหตุขับรถเอสยูวีพุ่งชนผู้คนที่กำลังออกกำลังกายบนลู่วิ่งของศูนย์กีฬาจูไห่ ในเวลานั้น นครจูไห่อยู่ภายใต้การดูแลด้านความปลอดภัยอย่างเข้มงวดขึ้นเนื่องจากมีกำหนดจัดการแสดงทางอากาศในวันรุ่งขึ้น ผู้เห็นเหตุการณ์เล่าว่าผู้ก่อเหตุขับรถขึ้นไปบนลู่วิ่งและชนผู้คนจำนวนมาก
เหยื่อบางรายใส่เครื่องแบบออกกำลังกายของทีมไต่เขาท้องถิ่น ผู้เห็นเหตุการณ์ระบุว่าเหยื่อส่วนใหญ่เป็นคนวัยกลางคนหรือคนชราที่อยู่ในกลุ่มนักไต่เขา โดยปกติจะมีกลุ่มนักไต่เขาหกถึงเจ็ดกลุ่มที่เดินประกอบดนตรีในศูนย์กีฬาเป็นประจำทุกวัน เสียงเพลงที่พวกเขาเปิดดังอาจปกปิดเสียงรถที่ขับเข้ามาโจมตี ส่งผลให้คนอื่นมีเวลาไม่มากพอที่จะหลบหนี
สถาปนิกผู้ออกแบบศูนย์กีฬาระบุกับ "เหลียนเหอเจ่าเป้า" ว่าในบริเวณจัตุรัสที่เกิดเหตุนั้นไม่สามารถขับขี่รถยนต์ขึ้นไปได้เนื่องจากมีตัวกั้นหินและรั้วโดยรอบ ผู้ก่อเหตุน่าจะขับรถเข้ามาจากอีกฝั่งของสนามกีฬา
ในวันที่ 12 นักข่าวจากบีบีซีนิวส์ ซึ่งรวมถึง สตีเฟน แม็กดอนเนิล ถูกรบกวนและข่มขู่ขณะถ่ายทอดสดรายงานข่าวจากสถานที่เกิดเหตุ โดยกลุ่มคนที่เป็นไปได้ว่าเป็นเจ้าหน้าที่จากพรรคคอมมิวนิสต์จีนปลอมตัวเป็นคนธรรมดาเพื่อรบกวนการรายงานข่าว ในขณะที่นักข่าวจากช่องทีบีเอสของญี่ปุ่น ทวีตข้อความระบุว่าตนถูกกลุ่มคนล้อมขณะรายงานข่าวก่อนจะถูกนำตัวไปส่งตำรวจซึ่งขอร้องให้เขาลบรายงานข่าวทิ้งทั้งหมด นอกจากนี้ยังมีเจ้าหน้าที่ส่วนท้องถิ่นประจำการอยู่ด้านนอกหน่วยบริบาลผู้ป่วยหนักที่เหยื่อจากเหตุการณ์เข้ารับการรักษาเพื่อป้องกันไม่ให้นักข่าวสัมภาษณ์ครอบครัวของเหยื่อ
ผู้ต้องสงสัย.
ตามรายงานของตำรวจและรายงานทางการแพทย์ ผู้ต้องสงสัยก่อเหตุเป็นชายวัย 62 ปี สถานะหย่าร้าง จากเขตเซียงโจว ชื่อว่า ฝาน เหวย์ชิว  เขาถูกจับกุมขณะพยายามหลบหนี โดยถูกพบหมดสติในรถยนต์ในสภาพมีแผลที่ลำคอมีลักษณะเข้าได้กับการทำร้ายตนเอง และได้รับการนำส่งไปยังโรงพยาบาล ตำรวจระบุว่าฝานอยู่ในสภาพวะโคมาหลังเขาใช้มีดกรีดตนเองเข้าที่ลำคอและหน้าอก รายงานในช่วงแรกระบุมูลเหตุจูงใจมาจากความไม่พึงพอใจในข้อตกลงเรื่องการหย่าร้าง นอกจากนี้ ยังมีนักข่าวตั้งข้อสังเกตว่าความถดถอยทางเศรษฐกิจของจีนในภาพรวมอาจมีส่วน โดยระบุว่า แนวโน้มที่จะเกิดการโจมตีแบบสุ่มเช่นนี้ มีความสัมพันธ์กับความเสื่อมถอยทางเศรษฐกิจและความตึงเครียดทางสังคมในประเทศ
ลลิตคีรี

ลลิตคีรี หรือ ลฬิตคิริ (Lalitagiri) เป็นหมู่สิ่งปลูกสร้างทางศาสนาพุทธในรัฐโอริสสา ประเทศอินเดีย ประกอบด้วยซากของสถูป, วิหาร และพระพุทธรูปมากมาย ถือเป็นแหล่งโบราณคดีที่เก่าแก่ทีสุดในภูมิภาคนี้ การค้นพบสำคัญในลลิตคีรีรวมถึงการค้นพบพระบรมสารีริกธาตุของพระพุทธเจ้า ในอดีตศาสนาพุทธที่ปฏิบัติในลลิตคีรีเป็นศาสนาพุทธแบบตันตระ
ลลิตคีรี, รัตนคีรึ และ อุทยคีรี ซึ่งตั้งอยู่ในละแวกเดียวกัน รวมเรียกกันว่าเป็น "สามเหลี่ยมวัชระ" (Diamond Triangle) ในอดีตเคยเชื่อว่าลลิตคีรีหรือทั้งสามแหล่งนี้รวมกันเป็นอดีตปุษปคีรีวิหารที่ปรากฏในหลักฐานบันทึกโบราณ
จากการขุดค้นทางโราณคดี เป็นที่สรุปได้ว่ามีการปฏิบัติศาสนาพุทธในลลิตคีรีต่อเนื่องระหว่างศตวรรษที่ 3 ก่อนคริสต์กาล ถึงศตวรรษที่ 10 ในปี 1985 กรมสำรวจโบราณคดีอินเดีย (ASI) ริเริ่มการขุดค้นลลิตคีรีเพื่อระบุตำแหน่งของปุษปคีรีที่ปรากฏในบันทึกของพระถังซำจั๋ง การขุดค้นนี้นำไปสู่การค้นพบทางโบราณคดีสำคัญมากมาย กระนั้นไม่มีหลักฐานที่ทำให้สรุปได้ว่าที่นี่คือปุษปคีรี ในการขุดค้นในภายหลังเสนอว่าปุษปคีรีน่าจะอยู่ที่ลัณคุฑีมากกว่า
โสนมารค

โสนมารค (อักษรโรมัน: Sonamarg, Sonmarg หรือ Sonamarag, ; #เปลี่ยนทาง) เป็นฮิลล์สเตชั่นในอำเภอคันเทรพล ชัมมูและกัศมีร์ ประเทศอินเดีย ตั้งอยู่ห่างไป 80 กิลโมเตรทางตะวันออกเฉียงเหนือของศรีนคร
โสนมารคมีความสำคัญในประวัติศาสตร์ในฐานะประตูสู่เส้นทางสายไหมโบราณที่เชื่อมต่อทิเบตกับกัศมีร์ 
โสนมารคตั้งอยู่ในหุบเขากัศมีร์ที่ความสูง จากระดับน้ำทะเล และด้วยสภาพภูมิประเทศแบบทุนดราอัลไปน์ที่ในฤดูร้อนมีดอกไม้บาน ทำให้จนถึงปัจจุบัน โสนมารคเป็นจุดหมายปลายทางการท่องเที่ยวที่สำคัญแห่งหนึ่งของกัศมีร์
จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพิษณุโลก พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพิษณุโลก, อำเภอบางระกำ, อำเภอบางกระทุ่ม และอำเภอพรหมพิราม (เฉพาะตำบลมะตูมและตำบลท่าช้าง)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอนครไทย, อำเภอชาติตระการ, อำเภอวัดโบสถ์, อำเภอวังทอง, อำเภอเนินมะปราง และอำเภอพรหมพิราม (ยกเว้นตำบลมะตูมและตำบลท่าช้าง)
อิจิโงะ อิจิเอะ

อิจิโงะ อิจิเอะ  เป็นวลีภาษาญี่ปุ่นสี่คำ ("โยจิจุคุโงะ") ที่อธิบายถึงแนวคิดทางวัฒนธรรมในการให้คุณค่าแก่ธรรมชาติของช่วงเวลาหนึ่ง ๆ ที่ไม่อาจกลับคืน วลีนี้อาจแปลในความหมายว่า "แค่ครั้งนี้ครั้งเดียว" หรือ "ครั้งหนึ่งในชีวิต" และมีไว้เตือนใจผู้คนให้รักในเหตุการณ์ใดหรือการพบปะใดก็ตามที่เกิดขึ้น เพราะมันจะไม่เกิดขึ้นซ้ำได้อีก แม้จะเป็นผู้คนกลุ่มเดิมมาพบกันในสถานที่ที่เดิมก็ตาม การพบปะกันในครั้งนั้น ๆ ก็ไม่อาจเกิดขึ้นซ้ำได้อีก ดังนั้น ทุกช่วงเวลาจึงเป็นประสบการณ์ที่ล้วนเกิดขึ้นเพียงครั้งเดียวในชีวิตเท่านั้น แนวคิดนี้มักนำไปเกี่ยวเนื่องกับพิธีชาญี่ปุ่น โดยเฉพาะปรมาจารย์ชา เซ็ง โนะ ริคีว และ อีอิ นาโอซุเกะ
ประวัติศาสตร์.
วลีนี้สามารถย้อนไปได้ถึงศตวรรษที่ 16 เป็นคำโดยปรมาจารย์ชา เซ็ง โนะ ริคีว: #เปลี่ยนทาง (โอกาสเดียวในชีวิตเดียว) ศิษย์ของริคีว ยามาโนะอูเอะ โซจิ เขียนคำสั่งใน "ยามาโนะอูเอะ โซจิ คิ" (Yamanoue Sōji Ki) ว่า จงให้ความเคารพเจ้าภาพ "ราวกับว่าเป็นการพบว่าที่จะเกิดขึ้นแค่ครั้งเดียวในชีวิตนี้"  โดยคำว่า อิจิโงะ  ในศาสนาพุทธแบบญี่ปุ่นมีความหมายว่า "จากเกิดจนตาย" หรืออีกนัยหนึ่งคือในช่วงชีวิตของคนคนหนึ่ง
ต่อมาในกลางศตวรรษที่ 19 อีอิ นาโอซูเอะ ผู้ปกครองระดับสูงในรัฐโชกุลโทคุงาวะอรรถาธิบายถึงแนวคิดนี้ไว้ใน "อาโนยุ อิชิเอ ชู" (Chanoyu Ichie Shū) ว่า
การจัดพิธีชาควรให้ความสำคัญเป็นอย่างยิ่ง อาจเรียกได้ว่าพิธีชานั้นเป็นการพบปะกันเพียงครั้งเดียว ("อิจิโงะ อิจิเอะ") แม้ว่าเจ้าภาพและแขกจะพบปะกันบ่อยครั้ง แต่การพบปะสังสรรค์กันในวันหนึ่ง ๆ จะไม่สามารถเกิดขึ้นซ้ำได้อีกแน่นอน เมื่อมองในมุมนี้ การพบปะกันในแต่ละครุ้งถือเป็นโอกาสที่เกิดขึ้นครั้งเดียวในชีวิต ดังนั้น เจ้าภาพจึงต้องเอาใจใส่ในทุกแง่มุมของการพบปะกันอย่างจริงใจและทุ่มเทอย่างเต็มที่เพื่อให้แน่ใจว่าจะไม่มีอะไรไม่ดีเกิดขึ้น ส่วนแขกจะต้องเข้าใจว่าการพบปะกันครั้งนี้จะไม่เกิดขึ้นอีก และต้องตระหนักดีว่าเจ้าภาพได้วางแผนไว้อย่างสมบูรณ์แบบ และต้องเข้าร่วมงานด้วยความจริงใจ นี่คือความหมายของคำว่า "อิจิโงะ อิจิเอะ"
บทบรรยายดังกล่าวเป็นที่มาของ "โยจิจุคุโงะ" (วลีสี่คำ) "อิจิโงะ อิจิเอะ"  ที่ใช้กันในปัจจุบัน
กูฟียะห์

กูฟียะห์  หรือ ฮัตตะห์  เป็นเครื่องประดับศีรษะสวมโดยผู้ชายในแถบตะวันออกกลาง กูฟียะห์พัฒนามาจากผ้าพันคอและมักทำจากผ้าฝ้าย นิยมสวมทั่วไปในพื้นที่แห้งแล้งเพื่อป้องกันอันตรายจากอาการไหม้แดด ฝุ่นและทราย กูฟียะห์ในรูปแบบอื่นเรียกว่า กูตระห์  และชีมัก  ชาวอาหรับมักใช้อะกัล  หรือเชือกสีดำทำจากขนแพะในการตรึงกูตระห์ให้เข้าที่
ที่มา.
กูฟียะห์มีที่มาจากชาวเบดูอินที่อาศัยอยู่ในภูมิอากาศแบบทะเลทราย พวกเขาใช้ผ้าคลุมศีรษะและใบหน้าเพื่อป้องกันแสงแดดและทราย คำว่ากูฟียะห์มีรากศัพท์มาจากเมืองกูฟะห์ในอิรัก และเกี่ยวข้องกับคำภาษาละตินยุคปลาย "cofia" รวมถึงสัมพันธ์กับคำว่า coif (หมวกคลุมศีรษะแบบรัดรูป) ในภาษาอังกฤษ
คำว่า กูตระห์ มาจากรากศัพท์ในภาษาอาหรับ غتر (ghatr) แปลว่า "คลุม" มีบันทึกถึงการสวมกูตระห์มาตั้งแต่ต้นคริสต์ศตวรรษที่ 18 และภาพของอับดุลลอฮ์ บิน ซะอูด อัลซะอูดสมัยคริสต์ศตวรรษที่ 19 ที่เป็นภาพแรก ๆ ของผู้สวมกูตระห์
กูฟียะห์ในรูปแบบต่าง ๆ.
กูฟียะห์ในแต่ละพื้นที่มีสี ลายและวิธีการผลิตที่แตกต่างกัน ชาวอาหรับ ชาวเคิร์ดและชาวยาซิดีสวมกูฟียะห์ ด้านชาวอิรักเชื้อสายเติร์กเมนสวมกูฟียะห์เช่นกันแต่เรียกว่า ยัมดานี ขณะที่ชาวโอมานเรียกว่า มุสซาร์ โดยพวกเขาจะสวมกับหมวกกูมะอ์เมื่อมีโอกาสสำคัญ
กาวิน ยัง นักข่าวชาวอังกฤษบันทึกขณะเดินทางกับชาวอาหรับบึงในอิรักว่า ""ซัยยิด" ท้องถิ่น — กลุ่มผู้ได้รับการเคารพนับถือเนื่องจากสืบเชื้อสายจากศาสดามุฮัมมัดและอะลี อิบน์ อะบี ฏอลิบ สวมกูฟียะห์สีเขียวเข้ม ต่างจากผู้คนทั่วไปที่สวมกูฟียะห์ลายหมากรุกสีขาวดำ"
ชาวจอร์แดนสวมกูฟียะห์รูปแบบหนึ่งเรียกว่า ชีมัก ซึ่งเป็นผ้าพันคอลายหมากรุกสีขาวแดง มีพู่ห้อย ทำจากผ้าฝ้าย ชีมักเป็นหนึ่งในสัญลักษณ์ประจำชาติจอร์แดนและเป็นส่วนหนึ่งของเครื่องแบบทหารจอร์แดน
กูฟียะห์ยังเป็นสัญลักษณ์สำคัญของชาวปาเลสไตน์ ในอดีตมีเพียงชาวบ้านและชาวนาสวมกูฟียะห์สีขาวกับอะกัล ส่วนคนในเมืองและชนชั้นนำสวมหมวกเฟซ  กระทั่งการกบฏของชาวอาหรับในปาเลสไตน์ ค.ศ. 1936–1939 ที่ทุกคนเปลี่ยนมาสวมกูฟียะห์เหมือนกันตามคำสั่งของผู้บัญชาการกบฏชาวอาหรับ กูฟียะห์กลับมามีความสำคัญช่วงคริสต์ทศวรรษ 1960 เมื่อชาวปาเลสไตน์เริ่มขบวนการต่อต้านและยัสเซอร์ อาราฟัต ผู้นำองค์การปลดปล่อยปาเลสไตน์สวมใส่จนเป็นเอกลักษณ์
พิธีสารอัลมา-อาตา

พิธีสารอัลมา-อาตา เป็นคำประกาศก่อตั้งและหลักการของเครือรัฐเอกราช ผู้นำของรัสเซีย ยูเครน และเบลารุสได้ตกลงในข้อตกลงเบโลเวจาเมื่อวันที่ 8 ธันวาคม 2534 โดยประกาศว่าสหภาพโซเวียตล่มสลายและก่อตั้งเครือรัฐเอกราช ในวันที่ 21 ธันวาคม 2534 อาร์มีเนีย อาเซอร์ไบจาน เบลารุส คาซัคสถาน คีร์กีซสถาน มอลโดวา รัสเซีย ทาจิกิสถาน เติร์กเมนิสถาน ยูเครน และอุซเบกิสถาน เห็นด้วยกับพิธีสารอัลมา-อาตา และก่อตั้งเครือรัฐเอกราชอย่างเป็นทางการ ข้อตกลงหลังนี้รวมถึงผู้ลงนามเดิมสามรายในข้อตกลงเบโลเวจา ตลอดจนอดีตสาธารณรัฐโซเวียตอีกแปดแห่ง จอร์เจียเป็นอดีตสาธารณรัฐเพียงแห่งเดียวที่ไม่ได้เข้าร่วม ในขณะที่ลิทัวเนีย ลัตเวีย และเอสโตเนียปฏิเสธที่จะเข้าร่วม เนื่องจากรัฐบาลของพวกเขาระบุว่ารัฐบอลติกถูกผนวกเข้าเป็นส่วนหนึ่งของสหภาพโซเวียตอย่างผิดกฎหมายในปี 2483
พิธีสารประกอบด้วยคำประกาศ ข้อตกลงสามฉบับ และภาคผนวกแยกกัน นอกจากนี้ จอมพลเยฟเกนี ชาปอชนีคอฟ ได้รับการยืนยันให้ดำรงตำแหน่งรักษาการผู้บัญชาการทหารสูงสุดของกองทัพเครือรัฐเอกราช มีการลงนามสนธิสัญญาแยกต่างหากระหว่างเบลารุส คาซัคสถาน รัสเซีย และยูเครน "เกี่ยวกับมาตรการร่วมกันในเรื่องอาวุธนิวเคลียร์"
พิธีสารอัลมา-อาตาได้ขจัดข้อสงสัยใด ๆ ที่ว่าสหภาพโซเวียตไม่ดำรงอยู่อีกต่อไป "ในฐานะหัวเรื่องของกฎหมายระหว่างประเทศและความเป็นจริงทางภูมิรัฐศาสตร์" (ตามคำนำของข้อตกลงเบโลเวจา) เนื่องจากสาธารณรัฐที่เหลืออยู่ 11 แห่งจากทั้งหมด 12 แห่งได้ประกาศว่าสหภาพโซเวียตได้ล่มสลายแล้ว ผู้ลงนามยอมรับการลาออกของมีฮาอิล กอร์บาชอฟ ประธานาธิบดีโซเวียต โดยเขากล่าวกับซีบีเอสนิวส์ว่าเขาจะลาออกเมื่อเห็นว่าเครือรัฐเอกราชถูกจัดตั้งจริง กอร์บาชอฟลาออกในวันที่ 25 ธันวาคม และสภาโซเวียตแห่งสาธารณรัฐแห่งสภาโซเวียตสูงสุดแห่งสหภาพโซเวียตลงมติยุบสหภาพโซเวียตในวันที่ 26 ธันวาคม
จังหวัดมย่องเมียะ

จังหวัดมย่องเมียะ  เป็นจังหวัดหนึ่งของภาคอิรวดีทางตะวันตกเฉียงใต้ของประเทศพม่า ประกอบด้วยเมืองจำนวน 5 เมือง มย่องเมียะเป็นเมืองหลักของจังหวัดนี้
จังหวัดมย่องเมียะก่อตั้งขึ้นในปี ค.ศ. 1893 โดยแยกออกจากจังหวัดพะสิม มีพื้นที่ และประชากร 280,000 คน และมีความหนาแน่น 104 คนต่อตารางไมล์ จังหวัดนี้เป็นพื้นที่สามเหลี่ยมปากแม่น้ำติดกับทะเลทางทิศใต้และมีแม่น้ำหลายสายไหลผ่าน ประชากรเกือบทั้งหมดในจังหวัดนี้ประกอบอาชีพปลูกข้าวและทำประมง
จังหวัดนี้ประกอบด้วย 3 อำเภอ คืออำเภอมย่องเมียะ, อำเภอเอนแม และอำเภอว่าแคมะ ในเขตอำเภอมี 50 แขวง 489 ตำบล และ 2,557 หมู่บ้าน
จากการสำรวจสำมะโนประชากร ค.ศ. 2014 ประชากรของจังหวัดมย่องเมียะอยู่ที่ 780,576 คน
รายชื่อสถาบันวิจัยด้านป่าไม้

นี่คือรายชื่อสถาบันวิจัยด้านป่าไม้ทั่วโลก แยกตามทวีปและประเทศ ซึ่งรวมถึงสถาบันวิจัยที่เน้นด้านวิทยาศาสตร์ป่าไม้ การป่าไม้ การจัดการป่าไม้ และสาขาที่เกี่ยวข้องเป็นหลัก
วอลเลย์บอลนิวซีแลนด์วิมินส์คลับแชมเปียนชิปส์

วอลเลย์บอลนิวซีแลนด์วิมินส์คลับแชมเปียนชิปส์  เป็นการแข่งขันวอลเลย์บอลหญิงระดับประเทศที่สำคัญที่สุดของประเทศนิวซีแลนด์ ก่อตั้งขึ้นในปี ค.ศ. 1968
 จัดขึ้นโดยวอลเลย์บอลนิวซีแลนด์ (วีเอ็นซี) ซึ่งการแข่งขันแบ่งออกเป็นสามดิวิชัน ได้แก่ ดิวิชัน 1 ดิวิชัน 2 และ ดิวิชัน 3
ซุนไค

ซุนไค (ค.ศ. 240-305) มีชื่อในภาษาจีนกลางว่า สฺวิน ข่าย  ชื่อรอง เม่าปั๋ว  หรือ จื๋อจฺวี่  เป็นขุนพลของรัฐวุยก๊กในยุคสามก๊กของจีน ภายหลังเป็นขุนนางและขุนพลของราชวงศ์จิ้นตะวันตก
ประวัติ.
ซุนไคเป็นชาวอำเภออิ่งอิน (潁陰縣 "อิ่งอินเซี่ยน") เมืองเองฉวน (穎川郡 "อิ่งชฺวานจฺวิ้น") ซึ่งอยู่ในนครสฺวี่ชาง มณฑลเหอหนานในปัจจุบัน บิดาของซุนไคคือสฺวิน อี้ (荀霬) สวิน อี้เป็นบุตรชายคนรองของซุนหุน (荀惲 "สฺวิน ยฺวิ่น") ที่เกิดกับเจ้าหญิงอานหยาง (安陽公主 "อานหยางกงจู่") บุตรสาวของโจโฉ ซุนหุนเป็นบุตรชายคนโตของซุนฮก (荀彧 "สฺวิน ยฺวี่") ซุนไคจึงเป็นเหลนของทั้งซุนฮกและโจโฉ มารดาของซุนไคคือเจ้าหญิงหนานหยาง (南陽公主 "หนานหยางกงจู่") เจ้าหญิงหนานหยางเป็นบุตรสาวของสุมาอี้และจาง ชุนหฺวา (張春華) เป็นน้องสาวของสุมาสูและสุมาเจียว ซุนไคจึงเป็นหลานตาของสุมาอี้
ในปี ค.ศ. 263 ระหว่างการศึกที่วุยก๊กพิชิตจ๊กก๊กที่เป็นรัฐอริ ซุนไคเข้าร่วมในทัพหลักของจงโฮยผู้เป็นขุนพลพิทักษ์ภาคตะวันตก (鎮西將軍 "เจิ้นซีเจียงจฺวิน") ซึ่งบุกเข้าตีเมืองฮันต๋ง (漢中 "ฮั่นจง") โดยซุนไคมีตำแหน่งเป็นผู้พิทักษ์ทัพ (護軍 "ฮู่จฺวิน") จงโฮยมอบหมายให้ซุนไคนำกำลังทหาร 10,000 นายยกไปปิดล้อมเจียวปิน (蔣斌 "เจี่ยง ปิน") ขุนพลจ๊กก๊กตำแหน่งผู้พิทักษ์ทัพที่รักษาอำเภอฮั่นเสีย (漢城縣 "ฮั่นเฉิงเซี่ยน"; ปัจจุบันคืออำเภอเหมี่ยน มณฑลฉ่านซี)
ในช่วงศักราชเสียนซี (咸熙; ค.ศ. 264-265) ในรัชสมัยของจักรพวรรดิโจฮวน วุยก๊กฟื้นฟูระบบบรรดาศักดิ์ห้าขั้น ซุนไคได้รับการแต่งตั้งให้มีบรรดาศักดิ์หนานตุ้นจื่อ (南頓子)
ในรัชสมัยของสุมาเอี๋ยนจักรพรรดิผู้ก่อตั้งราชวงศ์จิ้นตะวันตก ซุนไคดำรงตำแหน่งเป็นขุนนางมหาดเล็ก (侍中 "ชื่อจง") และมหาขุนพลพิทักษ์ทัพ (鎮軍大將軍 "เจิ้นจฺวินต้าเจียงจฺวิน") ภายหลังได้ย้ายไปเป็นรองราชเลขาธิการฝ่ายซ้าย (尚書左僕射 "ช่างชูจั่วผูเย่")
ในปี ค.ศ. 291 จักรพรรดิจิ้นฮุ่ยตี้ทรงแต่งตั้งให้ซุนไคเป็นผู้บังคับการมณฑลราชธานี (司隸校尉 "ซือลี่เซี่ยวเว่ย์") ในช่วงเวลานั้นลูกพี่ลูกน้องของซุนไคเสียชีวิต ซุนไคจึงถวายฎีกาขอไปร่วมไว้ทุกข์ ราชสำนักออกพระราชโองการอนุญาต แต่ซุนไคไม่ไปร่วมไว้ทุกข์ให้ลูกพี่ลูกน้องตามที่ขออนุญาตไว้ กลับไปเยี่ยมจวนของหยาง จฺวิ้น (楊駿) ที่เป็นผู้สำเร็จราชการแทนพระองค์แทน ฝู่ เสียน (傅咸) ถวายฎีกาถึงราชสำนักเพื่อตำหนิซุนไคด้วยเรื่องดังกล่าวนี้
ในช่วงสงครามแปดอ๋อง ซุนไคอยู่ใต้บังคับบัญชาของซือหม่า เยฺว่ (司馬越) ผู้เป็นอ๋องแห่งตองไฮ (東海王 "ตงไห่หวาง") ต่อมาซุนไคเสียชีวิตด้วยอาการป่วยในปี ค.ศ. 305 ได้รับสมัญญานามว่า "ชุ่นกง" (順公)
Leg curl

leg curl หรือ hamstring curl เป็นการออกกำลังกายแบบแยกกล้ามเนื้อที่ออกแรงกล้ามเนื้อต้นขาด้านหลัง
โดยงอขาท่อนล่างทวนแรงต้านไปทางก้น 
มีอยู่สามประเภท
คือแบบนั่ง แบบนอน และแบบยืน
การออกกำลังกายอื่น#เปลี่ยนทาง ๆ ที่สามารถใช้เพิ่มความแข็งแรงของกล้ามเนื้อดังกล่าวรวมถึงท่า 
glute-ham raise (คือการยกตัวขึ้นที่เข่าจากท่านอนคว่ำโดยขาส่วนล่างล็อกไว้กับเครื่อง)
และท่าเดดลิฟต์
เชิงอรรถและอ้างอิง.
<templatestyles src="Reflist/styles.css" />
จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดพิษณุโลก พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพิษณุโลก, อำเภอบางระกำ, อำเภอบางกระทุ่ม และอำเภอพรหมพิราม (เฉพาะตำบลมะตูมและตำบลท่าช้าง)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอนครไทย, อำเภอชาติตระการ, อำเภอวัดโบสถ์, อำเภอวังทอง, อำเภอเนินมะปราง และอำเภอพรหมพิราม (ยกเว้นตำบลมะตูมและตำบลท่าช้าง)
จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดพิษณุโลก กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพิษณุโลก, อำเภอบางระกำ, อำเภอบางกระทุ่ม และอำเภอพรหมพิราม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอนครไทย, อำเภอชาติตระการ, อำเภอวัดโบสถ์, อำเภอวังทอง และอำเภอเนินมะปราง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
เจียวปั้น

เจียวปั้น มีชื่อในภาษาจีนกลางว่า เจี่ยง ปาน  เป็นนายทหารของรัฐวุยก๊กในยุคสามก๊กของจีน ภายหลังเป็นขุนพลและขุนนางของราชวงศ์จิ้นตะวันตก เจียวปั้นเคยเป็นนายทหารคนสนิทของจูกัดเอี๋ยน
กบฏบู๊ขิวเขียมและบุนขิม.
ในปี ค.ศ. 255 บู๊ขิวเขียมและบุนขิมขุนพลวุยก๊กก่อกบฏที่อำเภอฉิวฉุน (壽春 "โช่วชุน"; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านผู้สำเร็จราชการแทนพระองค์สุมาสู ซุนจุ๋นมหาขุนพล (大將軍 "ต้าเจียงจฺวิน") แห่งง่อก๊กที่เป็นรัฐอริของวุยก๊กได้ข่าวเรื่องการก่อกบฏ จึงยกพลไปฉิวฉุนเพื่อสนับสนุนการก่อกบฏ พร้อมด้วยลิกี๋, เล่าเบา และขุนพลง่อก๊กคนอื่น ๆ แต่ยังไม่ทันที่จะยกพลไปถึง จูกัดเอี๋ยนขุนพลวุยก๊กก็เข้ายึดฉิวฉุนได้ก่อนแล้ว ซุนจุ๋นไม่สามารถเข้าโจมตีได้จึงล่าถอย จูกัดเอี๋ยนส่งเจียวปั้นให้นำทหารไล่ตามตี เจียวปั้นสังหารขุนพลเล่าเบาของง่อก๊กได้ที่กูเปย์ (菰陂)
กบฏจูกัดเอี๋ยน.
ในปี ค.ศ. 257 สุมาเจียวผู้สำเร็จราชการแทนพระองค์แห่งวุยก๊กออกพระราชโองในนามของราชสำนักให้จูกัดเอี๋ยนกลับมานครหลวงลกเอี๋ยงเพื่อให้มารับตำแหน่งเป็นเสนาบดีโยธาธิการ ("ซือคง") จูกัดเอี๋ยนได้รับราชโองการแล้วก็กลัวสุมาเจียวระแวงตน จูกัดเอี๋ยนจึงตัดสินใจก่อกบฏที่อำเภอฉิวฉุน 
ผู้ช่วยคนสนิทสองคนของจูกัดเอี๋ยนคือเจียวปั้นและเจียวอี้ ("เจียว อี๋") บอกกับจูกัดเอี่ยนว่า "จูอี้มาพร้อมทัพใหญ่แต่ไม่อาจทำการใดได้ ซุนหลิมประหารชีวิตจูอี้และกลับไปกังตั๋ง แท้จริงแล้วซุนหลิมกำลังจะสร้างแนวร่วมเมื่อส่งกำลังพลมาช่วยเรา การตัดสินใจของซุนหลิมที่จะถอยกลับไปแสดงให้เห็นว่าเขามีท่าทีจะรอและเฝ้าดู บัดนี้ในเมื่อทหารของเรายังมีขวัญกำลังใจสูงและกระหายที่จะออกรบ เราจึงควรมุ่งกำลังทั้งหมดไปที่การตีฝ่าวงล้อมไปทางด้านใดด้านหนึ่ง อย่างน้อยเราก็สามารถนำกำลังพลวางส่วนหลบหนีและเอาตัวรอดไปได้"
บุนขิมไม่เห็นด้วยและบอกจูกัดเอี๋ยนว่า "ทัพกังตั๋งเป็นที่ขึ้นชื่อในเรื่องการได้รับชัยชนะหลายครั้ง ข้าศึกของเราทางเหนือก็หยุดทัพกังตั๋งไม่ได้ ท่านควรนำทหารหมื่นกว่านายเข้าร่วมกับกังตั๋ง จวนตวน ตัวข้า และคนอื่น ๆ จากกังตั๋งก็ติดอยู่กับท่านที่นี่ ครอบครัวของเรายังคงอยู่ในกังตั๋ง แม้ว่าซุนหลิมไม่ต้องการช่วยพวกเรา ท่านคิดหรือว่าองค์จักรพรรดิและพระญาติวงศ์จะทอดทิ้งเรา ในอดีตมีเหตุที่ข้าศึกของเราประสบกับภัยโรคระบาดหลายครั้ง บัดนี้พวกเราติดอยู่ที่นี่มาเกือบปีแล้ว หากเราปลุกปั่นให้เกิดความรู้สึกแตกแยก ก็จะเกิดการก่อกำเริบภายในขึ้น เราควรยืนหยัดต่อไปและมีความหวังว่าความช่วยเหลือจะมาถึงในไม่ช้า"
บุนขิมโกรธมากเมื่อเจียวปั้นและเจียวอี้โน้มน้าวจูกัดเอี๋ยนหลายครั้งให้ปฏิบัติตามแผนของตน ด้านจูกัดเอี๋ยนก็รู้สึกรำคาญเจียวปั้นและเจียวอี้จึงขั้นต้องการจะประหารชีวิตทั้งคู่ เจียวปั้นและเจียวอี้กลัวพวกตนจะถูกสังหารและตระหนักว่าจูกัดเอี๋ยนมีชะตาต้องล้มเหลว ดังนั้นในเดือนธันวาคม ค.ศ. 257 หรือมกราคม ค.ศ. 258 เจียวปั้นและเจียวอี้จึงหนีออกจากฉิวฉุนและยอมจำนนต่อสุมาเจียว
ยุทธการพิชิตง่อก๊ก.
ในปี ค.ศ. 279 สุมาเอี๋ยนจักรพรรดิแห่งราชวงศ์จิ้นตะวันตกมีรับสั่งให้ยกทัพครั้งใหญ่บุกง่อก๊ก
ในปี ค.ศ. 280 เตี๋ยวเค้าอัครมหาเสนาบดีแห่งง่อก๊กตั้งทัพเพื่อเผชิญหน้ากับขุนพลราชวงศ์จิ้นอันได้แก่จาง ฮ่าน (張翰) ผู้พิทักษ์ทัพปราบง่อ (討吳護軍 "เถ่าอู๋ฮู่จฺวิน") และโจว จฺวิ้น (周浚) ข้าหลวงมณฑลยังจิ๋ว (揚州刺史 "หยางโจวชื่อฉื่อ") สิมเอ๋ง (沈瑩 "เฉิ่น อิ๋ง") ขุนพลง่อก๊กนำทหารมากฝีมือแห่งเมืองตันเอี๋ยง (丹楊 "ตานหยาง") 5,000 นายเรียกว่า "ทหารโพกผ้าเขียว" (青巾兵 "ชิงจินปิง") เข้าบุกฝ่าแนวรบของทัพราชวงศ์จิ้น 3 ครั้งแต่ไม่สำเร็จ ทหารง่อก๊กที่เหลือเกิดความโกลาหลระหว่างล่าถอย เซฺว เชิ่ง (薛勝) และเจียวปั้นนายทหารฝ่ายราชวงศ์จิ้นถือโอกาสนี้เข้าโจมตีจนกระบวนทัพของง่อก๊กพังถูกตีแตกพ่ายกระจัดกระจาย
ซุดจา

ซุดจา  เป็นเมืองและศูนย์กลางบริหารของอำเภอซุดจันสกี แคว้นคูสค์ ประเทศรัสเซีย ตั้งอยู่ริมแม่น้ำซุดจาและโอลโยชนียาทางตะวันตกเฉียงใต้ของคูสค์ ศุนย์กลางแคว้น มีประชากร 5,127 คน นับตั้งแต่วันที่ 15 สิงหาคม ค.ศ. 2024 เมืองนี้ถูกยึดครองโดยกองทัพยูเครนจากการบุกรุกเข้ามาในภูมิภาค
ประชากร.
ประชากรในเมืองลดลงมาตลาดหลายทศวรรษ จาก 7,487 คนใน ค.ศ. 1989 ลงเหลือ 5,127 คนใน ค.ศ. 2021
เฉินฮั่น

เฉินฮั่น (1360–1364), หรือชื่ออย่างเป็นทางการว่า ต้าฮั่น (Great Han) แปลว่า "ฮั่นที่ยิ่งใหญ่"  เป็นราชวงศ์จีนที่มีอายุสั้นในบริเวณแม่น้ำแยงซีตอนกลางในช่วงปลายราชวงศ์หยวนที่กำลังเกิดวุ่นวาย ก่อตั้งขึ้นโดยแม่ทัพกบฏโพกผ้าแดง เฉิน โหย่วเลี่ยง
ประวัติ.
เฉิน โหย่วเลี่ยงเริ่มต้นการครองอำนาจและต่อมาลอบสังหารผู้นำกบฏโพกผ้าแดง สฺวี โฉ่วฮุ่ย และยึดครองระบอบการปกครองในภูมิภาคของเขา
ในช่วงที่มีอำนาจเต็มที่ ดินแดนของราชวงศ์เฉินฮั่นครอบคลุมมณฑลในปัจจุบันของ มณฑลหูเป่ย์, มณฑลเจียงซี, และ มณฑลหูหนาน แต่เจียงซีส่วนใหญ่ตกอยู่ในมือของขุนศึกอีกคนหนึ่ง จู หยวนจาง ในปี 1361
ในปี 1363 เฉินและจูได้ทำสงครามกันใน ยุทธการทะเลสาบที่ปั๋วหยาง ซึ่งเฉินถูกสังหาร
บุตรชายวัยรุ่นของเขา เฉิน หลี่ ขึ้นครองราชย์ต่อจากเขา แต่ไม่มีทรัพยากรพอที่จะต้านทานจูผู้มีอำนาจ ซึ่งได้พิชิตฮั่นในปีถัดไป
เฉิน หลี่ยอมสวามิภักดิ์ต่อจูและย้ายไปที่ โครยอ (เกาหลี) ซึ่งเขามีบุตรและกลายเป็นบรรพบุรุษของ ตระกูลยังซานจิน ในเกาหลี
กระทรวงทหารเรือ

กระทรวงทหารเรือ เป็นอดีตหน่วยงานราชการระดับกระทรวงของไทย จัดตั้งขึ้นเมื่อวันที่ 11 ธันวาคม พ.ศ. 2453 ในช่วงต้นรัชสมัยพระบาทสมเด็จพระมงกุฎเกล้าเจ้าอยู่หัว โดยมีหน้าที่รับผิดชอบดูแลรักษาผลประโยชน์ของชาติทางทะเล โดยมีพระบรมราชโองการโปรดเกล้าฯ ให้ยกกรมทหารเรือซึ่งในขณะนั้นมีพลเรือโทสมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมขุนนครสวรรค์วรพินิต เป็นผู้บัญชาการกรมขึ้นเป็นกระทรวง ทำให้กรมขุนนครสวรรค์วรพินิตทรงเป็นองค์ปฐมเสนาบดีกระทรวงทหารเรือ 
ในคราวเดียวกันได้โปรดเกล้าฯ ให้ยุบเลิกกรมยุทธนาธิการเสียแล้วรวมเข้ากับกระทรวงกลาโหม พร้อมกับให้เสนาบดีกระทรวงกลาโหมทำหน้าที่เป็นผู้บัญชาการทหารบก โดยโปรดเกล้าฯ ให้พลเอกพระเจ้าพี่ยาเธอ พระองค์เจ้าจิระประวัติวรเดช กรมหมื่นนครไชยศรีสุรเดช ผู้บัญชาการกรมยุทธนาธิการ เป็นเสนาบดีกระทรวงกลาโหมแทนพลเอกสมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช ซึ่งโปรดเกล้าฯให้เป็นจเรทัพบก ในคราวนี้ยังได้โปรดเกล้าฯ ให้จัดตั้งสภาป้องกันราชอาณาจักรที่ได้เป็นต้นแบบของสภาความมั่นคงแห่งชาติในเวลาต่อมา
ส่วนสาเหตุการตั้งกระทรวงทหารเรือเกิดขึ้นจากการที่พระบาทสมเด็จพระมงกุฎเกล้าเจ้าอยู่หัวทรงมีพระราชดำริว่าการปกครองและการฝึกทหารเป็นระเบียบแบบแผนเรียบร้อย สมควรที่จะยกขึ้นเป็นกระทรวงที่มีเสนาบดีดูแล แต่ในเวลาต่อมาด้วยสภาพเศรษฐกิจของสยามในรัชสมัยของพระบาทสมเด็จพระปกเกล้าเจ้าอยู่หัวไม่สู้จะดีนักอันเป็นผลมาจากสงครามโลกครั้งที่หนึ่ง ทำให้พระองค์มีพระราชดำริว่าสมควรที่จะรวมกิจการทหารบกและทหารเรือเข้าด้วยกันเพื่อเป็นการประหยัดงบประมาณและเพื่อให้กิจการป้องกันพระราชอาณาจักรประสานกันดีขึ้นตามสมควรแก่กาลสมัยจึงได้มีพระบรมราชโองการโปรดเกล้าฯ ให้ยุบเลิกกระทรวงทหารเรือและรวมเข้ากับกระทรวงกลาโหมเมื่อวันที่ 8 พฤศจิกายน พ.ศ. 2474 โดยมีพลเรือเอกพระเจ้าพี่ยาเธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร เป็นเสนาบดีกระทรวงทหารเรือพระองค์สุดท้าย ปัจจุบันกิจการของกระทรวงทหารเรือส่วนใหญ่ขึ้นกับกองทัพเรือไทย
โจว เทียนเฉิง

โจว เทียนเฉิง (เกิดวันที่ 8 มกราคม ค.ศ. 1990) เป็นนักแบดมินตันชาวไต้หวัน เขากลายเป็นนักแบดมินตันท้องถิ่นคนแรกในรอบ 17 ปีที่ชนะเลิศประเภทชายเดี่ยวในไชนีสไทเปโอเพนใน ค.ศ. 2016 นับตั้งแต่ฟุง เปอร์มาดีที่เกิดในอินโดนีเซียชนะใน ค.ศ. 1999 เขาชนะรายการบีดับเบิลยูเอฟซูเปอร์ซีรีส์ครั้งแรกในเฟรนช์โอเพน 2014 ต่อหวัง เจิงหมิงจากจีนในรอบชิงชนะเลิศด้วยคะแนน 10–21, 25–23, 21–19 เขาเป็นผู้ถือสถิติแชมป์แกรนด์ปรีซ์โกลด์บิตเบอร์เกอร์โอเพนใน ค.ศ. 2012 ถึง 2014
ชีวิตส่วนตัว.
หลังชนะไทยแลนด์ มาสเตอร์ส 2024 โจวเปิดเผยว่าเขาได้รับได้รับการวินิจฉัยว่าเป็นมะเร็งลำไส้ใหญ่ระยะเริ่มต้นเมื่อปีที่แล้วและเข้ารับการรักษาด้วยการตัดลำไส้ใหญ่
โจวเข้ารับบัพติศมาเป็นชาวคริสต์ใน ค.ศ. 2012
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด
ฉู่ ซ่วนจื่อ

ฉู่ ซ่วนจื่อ (324 – 5 กรกฎาคม 384) หรือที่รู้จักกันในพระนาม จักรพรรดินีคังเซี่ยน (康獻皇后) และ ฉงเต๋อไทเฮา (崇德太后) เป็นจักรพรรดินีในสมัยราชวงศ์จิ้น พระสวามีคือจักรพรรดิจิ้นคัง เป็นพระพันปีหลวงผู้ทรงอำนาจสูงสุดนานถึง 40 ปี หลังจากที่พระสวามีสวรรคต พระนางเป็นผู้สำเร็จราชการแทนพระองค์ถึง 3 พระองค์ ได้แก่จักรพรรดิจิ้นมู่ พระราชโอรส, จักรพรรดิจิ้นอาย พระราชนัดดา และจักรพรรดิจิ้นเสี้ยวอู่ แม้จะมีพระราชอำนาจในมือ แต่ฉู่ไทเฮากลับมักจะให้ความสำคัญกับความเห็นของขุนนางชั้นผู้ใหญ่ที่คอยให้คำแนะนำ และแทบจะไม่เคยตัดสินพระทัยด้วยพระองค์เอง
พระประวัติ.
ฉู่ โพ (褚裒) บิดาของ ฉู่ ซ่วนจื่อ เป็นขุนนางชั้นกลางในรัชสมัยของจักรพรรดิจิ้นเฉิง พระเชษฐาของจักรพรรดิจิ้นคัง เคยรับราชการเป็นผู้ช่วยของเจ้าชายซือหม่าหยาง ซีหยางหวัง และต่อมาได้ย้ายไปรับราชการกับเจ้าชายซือหม่าเยว่ อู๋หวัง ซึ่งภายหลังได้ขึ้นครองราชย์เป็นจักรพรรดิจิ้นคัง เขาเป็นบุคคลที่มีวาจาไพเราะและสุภาพอ่อนน้อม
ฉู่ ซ่วนจื่อ เป็นสตรีที่มีสติปัญญาและไหวพริบเฉียบแหลม เธอได้อภิเษกสมรสกับซือหม่าเยว่ ซึ่งต่อมาได้ขึ้นเป็นเจ้าชายแห่งหลางเย่ ทำให้เธอได้รับตำแหน่งเจ้าหญิงพระชายา ในปี ค.ศ. 342 เมื่อจักรพรรดิจิ้นเฉิงใกล้สวรรคตพระองค์ตัดสินพระทัยส่งมอบบัลลังก์ให้แก่พระอนุชาแทนที่จะเป็นพระโอรส ซือหม่าเยว่จึงได้ขึ้นเป็นจักรพรรดิจิ้นคัง และพระองค์ได้สถาปนาเจ้าหญิงพระชายาของพระองค์ขึ้นเป็นจักรพรรดินีในวันที่ 10 กุมภาพันธ์ ค.ศ. 343 ขณะนั้นพระองค์พระชนมายุ 21 พรรษาส่วนฉู่ฮองเฮาพระชนมายุ 18 พรรษา พร้อมกันนั้น เซี่ยฮูหยิน พระมารดาของฉู่ฮองเฮา ได้รับพระราชทานบรรดาศักดิ์เป็น "ซุนหยางเซี่ยงจฺวิน" (寻阳乡君) ปีนั้น ฉู่ฮองเฮาประสูติพระราชโอรสพระองค์เดียวพระนามว่าเจ้าชายซือหม่าตัน อย่างไรก็ตาม พระองค์เสด็จสวรรคตลงเพียงปีเดียวหลังจากขึ้นครองราชย์ และเจ้าชายซือหม่าตันพระโอรสของพระองค์ซึ่งทรงแต่งตั้งให้เป็นรัชทายาทก่อนสวรรคต ได้ขึ้นครองราชย์สืบต่อเป็นจักรพรรดิจิ้นมู่
ในฐานะไทเฮา.
ระหว่างรัชสมัยของจักรพรรดิจิ้นมู่.
ในฐานะพระพันปีหลวง ฉู่ไทเฮาได้รับฎีกาขอให้พระราชทานบรรดาศักดิ์ให้กับซุนฮูหยินและเปียนฮูหยิน ภรรยาที่สิ้นชีวิตไปแล้วของพระบิดา เนื่องจากพระราชมารดาของพระนางคือเซี่ยฮูหยิน ได้รับพระราชทานบรรดาศักดิ์มาแล้ว ฉู่ไทเฮาปฏิเสธฎีกาฉบับนี้
เนื่องจากจักรพรรดิจิ้นมู่ยังทรงพระเยาว์ ฉู่ไทเฮาจึงได้รับการแต่งตั้งให้เป็นผู้สำเร็จราชการแทนพระองค์โดยเร็ว เหอ ชง เป็นที่ปรึกษาคนสำคัญของพระนาง เหอ ชง ขุนนางผู้ทรงอิทธิพลในราชสำนัก ขอให้ ฉู่ โพ บิดาของฉู่ไทเฮา เข้าร่วมบริหารราชการด้วยกัน แต่ ฉู่ โพ ปฏิเสธ เนื่องจากเห็นว่าการที่บิดาของจักรพรรดินีผู้เป็นพระพันปีหลวงเข้ามาเกี่ยวข้องกับการเมืองโดยตรงนั้น อาจก่อให้เกิดความขัดแย้งและเป็นการฝ่าฝืนขนบธรรมเนียมอันดีงาม ฉู่ โพ จึงยังคงปฏิบัติหน้าที่ผู้ว่าราชการอยู่ตามเดิม ในที่สุด ในปี ค.ศ. 345 ตำแหน่งนี้ก็ตกเป็นของ ซือหม่ายฺวี่ ซึ่งเป็นพระเจ้าอาของจักรพรรดิจิ้นมู่
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด
แอลพีแบงก์ คัพ 2024

แอลพีแบงก์ คัพ 2024 เป็นการแข่งขันกระชับมิตรชาย ฟุตบอล ทัวร์นาเมนต์จัดขึ้นโดย สหพันธ์ฟุตบอลเวียดนาม และสนับสนุนโดย แอลพีแบงก์. ทัวร์นาเมนต์นี้, ซึ่งประกอบไปด้วยสามทีมที่เข้าร่วม, ซึ่งจะลงเล่นตั้งแต่วันที่ 5 กันยายน ถึง 10 กันยายน พ.ศ. 2567 ที่ สนามกีฬาแห่งชาติหมีดิ่ญ ใน ฮานอย.
ประเทศที่เข้าร่วมการแข่งขัน.
สหพันธ์ฟุตบอลเวียดนาม ยืนยันทีมที่เข้าร่วมเมื่อวันที่ 19 สิงหาคม พ.ศ. 2567. ทัวร์นาเมนต์ประกอบไปด้วยชาติเจ้าภาพ เวียดนาม และชาติคู่ปรับของพวกเขา ไทย, ซึ่งทั้งคู่ไม่สามารถผ่านเข้ารอบคัดเลือก รอบที่ 3 ของฟุตบอลโลก 2026 รอบคัดเลือก. ทีมที่เข้าร่วมการแข่งขันทีมที่สามก็คือ รัสเซีย, ซึ่งถูกแบนจากการแข่งขันของฟีฟ่าและยูฟ่าหลังจาก การรุกรานของยูเครน.
"อันดับฟีฟ่า, ณ วันที่ 18 กรกฎาคม 2567"
สถิติ.
ผู้ทำประตู.
มีการทำประตู 6 จากการแข่งขัน 2 เฉลี่ย ต่อนัด
การทำประตู 1 ครั้ง
หมายเหตุ.
<templatestyles src="Reflist/styles.css" />
ราชาแห่งแฟชั่น (ภาพยนตร์)

ราชาแห่งแฟชั่น  เป็นภาพยนตร์เกาหลีใต้ปี 2014 ที่นำเสนอเรื่องราวตลกขบขันเกี่ยวกับการเติบโตของนักเรียนมัธยมปลายคนหนึ่งที่เติบโตเป็นผู้ใหญ่และค้นพบความหลงใหลในการออกแบบแฟชั่น
ภาพยนตร์เรื่องนี้เป็นภาพยนตร์ดัดแปลงจากหนังสือการ์ตูนยอดนิยมเรื่อง "ราชาแห่งแฟชั่น" ที่เขียนโดย Kian84 (ชื่อจริงคือ คิม ฮี-มิน) ซึ่งถูกเผยแพร่ใน เนเวอร์ ตั้งแต่วันที่ 5 พฤษภาคม 2011 จนถึงวันที่ 6 มิถุนายน 2013 และได้รับความนิยมถึงสี่ล้านครั้ง
เนื้อเรื่อง.
อู คีม-ยอง นักเรียนมัธยมปลายธรรมดา ๆ คนหนึ่ง แอบชอบฮเยจิน เด็กสาวที่สวยและเป็นที่นิยมมากที่สุดในชั้นเรียน เพื่อเอาชนะใจเธอ เขาจึงตัดสินใจเปลี่ยนแปลงตัวเองให้กลายเป็นคนที่เท่และแต่งตัวดีที่สุดในโลก โดยมีนัมจองเป็นที่ปรึกษา เขาได้เข้าสู่โลกแห่งแฟชั่น คีมยองพบว่าตัวเองต้องเผชิญกับความขัดแย้งกับวอนโฮ นักสู้ที่แข็งแกร่งที่สุดในโรงเรียน ขณะที่เขาไม่ทันสังเกตเห็นอึนจิน เพื่อนร่วมชั้นที่แอบชอบเขาอย่างลับ ๆ
การตอบรับ.
ภาพยนตร์เรื่องนี้ได้รับคำวิจารณ์ที่หลากหลาย IMDb ให้คะแนนภาพยนตร์เรื่องนี้ 5.3/10.
ดอกเตอร์ชอน แอนด์ ลอสต์ แทลิสแมน

ดอกเตอร์ชอน แอนด์ ลอสต์ แทลิสแมน ((เกาหลี: ) เป็นภาพยนตร์แนวดาร์กแฟนตาซีของเกาหลีใต้ปี 2023 กำกับโดย คิม ซอง-ซิก นำแสดงโดย คัง ดง-วอน, ฮอ จุน-โฮ, อีซอม, อี ดง-ฮวี และ คิม จง-ซู ดัดแปลงจากเว็บตูนยอดนิยมบน เนเวอร์ ที่เขียนโดย แฟรช และวาดภาพประกอบโดย คิม ฮง-แท ภาพยนตร์เรื่องนี้เล่าเรื่องราวของนักไล่ผีปลอมที่มองไม่เห็นผีแต่สามารถไขคดีต่าง ๆ ได้ด้วยสัญชาตญาณคล้ายผี และได้รับการว่าจ้างให้จัดการกับกรณีการถูกผีสิงที่ทรงพลัง ภาพยนตร์เรื่องนี้ออกฉายในโรงภาพยนตร์เมื่อวันที่ 27 กันยายน 2023 ซึ่งตรงกับช่วงวันหยุดเทศกาลชูซ็อกของเกาหลี
เรื่องย่อ.
เรื่องราวเริ่มต้นขึ้นเมื่อ ดร.ชอน (รับบทโดย คัง ดง-วอน) นักไล่ผีปลอมที่ไม่สามารถได้ยินหรือมองเห็นผี แต่สามารถไขคดีต่าง ๆ ได้ด้วยสัญชาตญาณที่คล้ายกับผี ได้รับการขอร้องให้จัดการกับกรณีของการถูกผีสิงที่ทรงพลัง ซึ่งเป็นสิ่งที่เขาไม่เคยประสบมาก่อน
การถ่ายทำ.
การถ่ายทำเริ่มต้นขึ้นเมื่อวันที่ 14 กันยายน 2022
การตอบรับ.
ณ วันที่ 14 ตุลาคม 2023 ภาพยนตร์เรื่องนี้ทำรายได้รวม ที่บ็อกซ์ออฟฟิศในประเทศ และมีผู้เข้าชมทั้งหมด 1,831,185 คน จาก 796 โรงภาพยนตร์
ราชาแห่งแฟชั่น (มันฮวา)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ราชาแห่งแฟชั่น (เกาหลี: ; อาร์อาร์: "Paesyeon Wang") เป็นเว็บตูนเกาหลีใต้ แต่งเรื่องและวาดภาพโดย Kian84เริ่มตีพิมพ์เมื่อวันที่ 5 พฤษภาคม 2011 และเผยแพร่ทาง เนเวอร์เว็บตูน ตีพิมพ์ครั้งแรกเมื่อวันที่ 2 ธันวาคม 2012 มันฮวาเรื่องนี้ได้รับการดัดแปลงเป็นภาพยนตร์ชื่อเดียวกัน